CELEX: 62016TN0478
Language: hr
Date: 2016-10-26 00:00:00
Title: Predmet T-478/16: Tužba podnesena 26. listopada 2016. – OP protiv Komisije

19.12.2016   
            
            
               HR
            
            
               Službeni list Europske unije
            
            
               C 475/17
            
         Tužba podnesena 26. listopada 2016. – OP protiv Komisije
   (Predmet T-478/16)
   (2016/C 475/27)
   Jezik postupka: njemački
   
      Stranke
   
   
      Tužitelj: OP (Bonn, Njemačka) (zastupnik: S. Conrad, odvjetnik)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi prešutnu tuženikovu odluku o odbijanju i izričitu tuženikovu odluku o odbijanju od 16. odnosno 30. rujna 2016. (oznaka: Ares (2016) 5716994) u vezi s tužiteljevom žalbom u upravnom postupku od 17. travnja 2016. u skladu s člankom 22. stavkom 1. Uredbe (EZ) br. 58/2003 za nadzor zakonitosti odluke Izvršne agencije Europskog istraživačkog vijeća od 18. ožujka 2016. (oznaka: Ares (2016) 1371979), koja je tužitelju dostavljena 28. travnja 2016. i kojom je tužiteljev zahtjev za potporu od 17. studenoga 2015. (zahtjev broj 716017 – QUASIMODO) unutar okvirnog programa „Obzor 2020.”, radni program ERC-a za 2016. (ERC Starting Grant) ocijenjen kao neprikladan i odbijen;
            
         
               —
            
            
               naloži tuženiku snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
               1.
            
            
               Prvi tužbeni razlog: povreda tužiteljeva prava na nadzor zakonitosti akata Izvršne agencije Europskog istraživačkog vijeća od strane tuženika, jer on nije odgovorio na tužiteljevu žalbu u upravnom postupku unutar roka propisanog u članku 22. stavku 1. podstavku 3. Uredbe (EZ) br. 58/2003 (1).
            
         
               2.
            
            
               Drugi tužbeni razlog: nezakonitost odbijanja tužiteljeva zahtjeva za potporu
               Tužitelj ističe da je odbijanje njegove žalbe u upravnom postupku nezakonito i zbog toga što je pobijana odluka Izvršne agencije Europskog istraživačkog vijeća o tužiteljevu zahtjevu za potporu nezakonita.
            
         
      (1)  Uredba Vijeća (EZ) br. 58/2003 od 19. prosinca 2002. o utvrđivanju statusa izvršnih agencija kojima se povjeravaju određene zadaće u vezi s upravljanjem programima Zajednice (SL 2003., L 11, str. 1.) (SL, posebno izdanje na hrvatskom jeziku, poglavlje 1., svezak 16., str. 83.).